Klaipėdos Ernesto Galvanausko profesinio mokymo centras

Klaipėdos Ernesto Galvanausko profesinio mokymo centras – valstybinė profesinio mokymo įstaiga,  teikianti pirminį ir tęstinį profesinį mokymą. Įsikūrusi Klaipėdoje, Taikos pr. 67. Įstaigos kodas – 140199874.

Centras veiklą pradėjo  2016 m. rugsėjo 1 d., Klaipėdos statybininkų mokyklą prijungus prie VšĮ Klaipėdos profesinio mokymo ir reabilitacijos centro. Mokymo įstaigai suteiktas naujas pavadinimas – Klaipėdos Ernesto Galvanausko profesinio mokymo centras. Jis pavadintas tarpukario diplomato ir politiko Ernesto Galvanausko garbei.Profesinio mokymo centrui – E. Galvanausko vardas Centre vykdomos profesinio mokymo programos apima meno, verslo ir administravimo, kompiuterijos, inžinerijos ir inžinerinių profesijų, gamybos ir perdirbimo, architektūros ir statybos, socialinių paslaugų, paslaugų asmenims, transporto paslaugų, saugos paslaugų sritis.

 Centro skyriai 
 Gimnazijos skyrius: mokomi mokiniai, siekiantys įgyti vidurinį išsilavinimą ir profesiją.
 Inžinerinės pramonės ir statybos skyrius: rengiami statybinių medžiagų pardavėjai konsultantai, staliai, baldžiai, apdailininkai (statybininkai).
 Sveikatos priežiūros paslaugų ir reabilitacijos skyrius: rengiami masažuotojai, higieninės kosmetikai, pėdos priežiūros paslaugos teikėjai, želdinių tvarkytojai, floristai, viešbučio darbuotojai.
 Tęstinio profesinio mokymo skyrius: įgyjamos profesinė ir papildoma profesinė kvalifikacija, kompetencija, reikalingą tam tikram darbui ar funkcijai atlikti.
 Transporto skyrius: vykdomas vairuotojų mokymas.
 Sektorinis praktinio mokymo centras: vykdomi automobilių vairavimo praktiniai užsiėmimai; autodromas įsikūręs Klaipėdiškių g. 2, Ketvergių km., Klaipėdos raj.

 Istorija 
 Klaipėdos statybininkų mokykla 

1969 m. įsteigta Klaipėdos 41-oji vidurinė profesinė technikos mokykla. 1988 m. mokyklai suteiktas pavadinimas – Klaipėdos 5-oji profesinė technikos mokykla. 1990 m. mokykla pavadinta Klaipėdos statybininkų mokykla.

Mokyklos vadovai:  Vaclovas Normantas (1969–1982), Stanislovas Jonušis (1982–1984), Klausas Peteris Grudzinskas (1984–2007), Steponas Rimkus (2007–2016).

 Klaipėdos profesinio mokymo ir reabilitacijos centras 

Suaugusiųjų profesinis mokymas Klaipėdoje profesinio mokymo ir reabilitacijos centre pradėtas 1972 m. vasario 1 d. Ši data žymi Vilniaus autotransporto mokymo kombinato Klaipėdos filialo pertvarkymą į savarankišką Klaipėdos automokyklą. Prie autotransporto mokymo kombinato buvo prijungtas prekybos darbuotojų mokymo centras. 1993 m. buvęs autotransporto mokymo kombinatas reorganizuotas į Darbo rinkos mokymo centrą. 2011 m. įkurtas Neįgaliųjų profesinės reabilitacijos skyrius.Atidarytas neįgaliųjų profesinės reabilitacijos centras Naujai pastatytame neįgaliųjų profesinės reabilitacijos centre buvo vykdoma neįgaliųjų reabilitacija. 2012 m. pradėtos teikti pirminio profesinio mokymo paslaugos pagal masažuotojo, viešbučio darbuotojo, floristo profesinio mokymo programas.

Nuo įstaigos įkūrimo iki 2013 m. jos pavadinimas buvo keistas septynis kartus. Nuo 2013 m. centras pavadintas Viešąja įstaiga „Klaipėdos profesinio mokymo ir reabilitacijos centras“. 

Mokyklos vadovai: Stanislovas Kekys (1972–1991), Birutė Dirmotienė (1991–2016)

 Direktoriai 
 Dalia Martišauskienė

 Šaltiniai 

 Nuorodos 
 Sąrašas:Lietuvos profesinio mokymo įstaigos
 Oficiali svetainė
 Informacija apie mokyklą (aikos.smm.lt)

Kategorija:Klaipėdos švietimas
Kategorija:Lietuvos profesinės mokyklos